Da Nam Kanada is woahscheinli  vum Wort kanata obgleitet, dees wos in da Sproch vo de Sankt-Lorenz-Irokesn sovui wia "Dorf" oda bessa "Siedlung" bedeit.[1] 1535 hod da franzesische Entdecka af oana Wegbeschreibung zum Indianadorf Stadacona (heit: Quebec) de Bezeichnung Canada zum eastn Moi gsegn.[2] Cartier hod dann an Nam Canada ned nua fir dees Dorf vawendt, sondan aa fir des ganze Gebiet, des wos vom Haiptling Donnacona aus Stadacona beheascht worn is. Ab 1545 wor da Nam Canada fir de Region scho landlaifig. Forscha und Pejzhändla san vo dea Region in Richtung Westn und Sidn zogn und so is dees Gebiet dees Canada gnennt worn is imma weida gwochsn. Im friachn 18. Jh. is da Nam fir an gsamtn heitign Mittlan Westn bis Louisiana gnutzt worn.